Fina venko de la Esperanto-teamo
#000000
Unuafoje dum la mallonga historio de la Esperanta kongresa futbalado, la esperantista teamo en Seulo gajnis super teamo de lokanoj.
#000001
En Seulo multaj atendis denovan fiaskon de la Esperanto-teamo, al kio ni ja jam kutimiĝis. Tamen ĉi-jare, tiuj kiuj vetus je venko, gajnus sufiĉe por akiri aŭkcie la kongresan numeron 1, kiu vendrede estis aŭkciita por 360 eŭroj.
#000003
Bonan ideon havis la organizantoj aranĝi manifestacion, laŭ inspiro de tiuj okazintaj en Nitro (2016) kaj en Bulonjo-ĉe-maro (2015), tuj antaŭ la maĉo, de la kongresejo al la stadiono. Bedaŭrinde, pro la situo de la stadiono, la manifestaciantoj paŝis ĉefe laŭ malgrandaj dezertaj stratoj, sub la surprizita ekvido de manpleno da lokanoj.
#000004
La etoso ne estis tiom entuziasma kiom ĝi estis dum la pasintjaraj ludoj. Kelkaj inaj apogantoj baraktis vigligi la ĉeestantojn, iniciatante ondojn kaj kantojn. Feliĉe por la publiko, la vetero estis sufiĉe eltenebla, ne tro varma.
#000005
La T-ĉemizoj speciale faritaj de TEFA (Tutmonda Esperanta Futbala Asocio) por la ĉeestantoj, kun numero 102 dorse, elvendiĝis dum la maĉo dank' al la vendistaj talentoj de juna brazila helpantino. Amuze estis, ke dum la ludo okazis diskutoj pri tio, kiel Esperante sonas la diversaj fakaj vortoj pri futbalo, ekzemple ofsajdo.
#000006
Oni anoncis, ke la maĉo daŭros 60 minutojn, anstataŭ la kutimaj 90. Neatendite, post 5 minutoj, la unuan golon faris... la Esperanto-teamo, per belega pafo je 20 metroj for de la golejo.
#000007
Poste la korea teamo Dongdaemun-gu provis egaligi, pli ofte konservante la pilkon ol la TEFA-selektitaro kaj sukcesante multajn pasigojn de la pilko. Sed klare la dioj estis niaflanke. Ĉiuj koreaj atakoj aŭ fiaskis, aŭ estis brile forbaritaj de la defendantoj, aparte de la lasta remparo, la golulo.
#000008
La kongresanoj ĝenerale ne ekstazis. Ne estis koncertoj de aŭtaj hupoj tra la urbo. Venis la tempo de la livero de donacoj, de komunaj fotoj kaj de individuaj fotoj kun niaj novaj herooj.
#000010
Interalie partoprenis la teamon tri krokodilaj ludantoj el Laoso, varbitaj en Seulo. Bonegan maĉon faris la gol-gardisto Adrián Alejandro. La defendantoj same bone faris sian laboron, diligente forbarante la atakojn.
#000012
Menciindas kelkaj fervoraj apogantoj, kiuj ĉeestis ĉiujn maĉojn de TEFA, inter kiuj Joaquin Rosillo Vega Acosta kaj mi mem, kiuj liveris trafajn konsilojn. La filo de Joaquin Rosillo brile ludis en la TEFA-teamo kun bonsorta numero 13.
#000014
Eble la teamo krome sciis, ke ĉi-jare estos la plej bona ŝanco, ke ne eblos esperi ion ajn venontjare en la lando de la eŭropaj ĉampionoj 2016, Portugalio.
#000015
Estas nun propono, ke krom la Pokalon Zamenhof, ĉiuj ludantoj kaj trejnantoj premie ricevu Honoran Membrecon en UEA, same kiel okazus en ĉiu malgranda futbala lando.
#000016
futbolado = futbalo , piedpilko .
#000027
Aliĝi al 400 aliaj abonantoj
#000035